Merkezê Îrtîbatî û Çapemenîye yê HPGyî derheqê çalakîyanê gerîlayan û hêrişê artêşa tirke de eşkerayîye daye û nê parî kerdî:
Hemleya Şorişgêre ya Bazanê Zagrosî
18ê tebaxe de warê Girê Sorî yê herêma Avaşînî de tunelê şerî pê çekanê giranan ameyî bombardumankerdene. Dima ra îşxalkeran waşt ver bi tunelan aver şirê. Hêzanê ma mesafeyo nêzdî ra da îşxalkeran ro. Badê mudaxaleyê hêzanê ma îşxalkerî mecbur mendî ke peyser biancîyê.
17ê tebaxe de warê Girê Cûdîyî yê herêma Zapî hetê qereqolanê sînorî ra  pê obusan ame bombardumankerdene. Netîceya hêrişî de erazî de şewat vejîya.18ê tebaxe de herêma Avaşînî de tunelê şerî yê warê Girê Sorî û Werxelê ameyî bombardumankerdene û reyna gazê kîmyewî vera nê tunelen ame şuxulnayene. Herême ser o têgêrayîşê droneyan dewam keno.
Eynî roje waranê Mervanos,Girê Sorî, Gorê Sipî, Girê Silêmanî Tabûrê Eraban yê herêma Avaşînî de têgêrayîşê helîkopteran qewimîya û warê Werxelê pê helîkopteranê hêrişî ame bombardumankerdene. Herêma Zapî de 18ê tebaxe de warê Karkerî û Skefta Birîndara û 19ê tebaxe warê Çemço Tîpê Tyî ameyî bombardumankerdene. 18ê tebaxe xeta Qaşûra ya herêma Metîna de  têgêrayîşê helîkopteran qewimîya. Eynî roje dewê Êdînê, Dêşîşê, Seraru yê Kanî Masî û warê Kela Qumrîye û Koordîne pê helîkopteranê hêrişî ameyî bombardumankerdene.''
